# Egineg

Egineg :
| Milin Egineg war ar Gwilen. ||
| Anv gallaouek | Acinyae |
| Anv gallek (ofisiel) | Acigné |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Roazhon |
| Kanton | Liverieg |
| Kod kumun | 35001 |
| Kod post | 35690 |
| Maer Amzer gefridi | Olivier Dehaese 2020-2026 |
| Etrekumuniezh | Roazhon Meurgêr |
| Bro velestradurel | Bro Roazhon |
| Lec'hienn Web | http://www.ville-acigne.fr |
| Poblañsouriezh ||
| Poblañs | 6 911 ann. (2022) |
| Stankter | 234 ann./km² |
| Douaroniezh ||
| Daveennoù lec'hiañ | 48° 08′ 03″ Norzh 1° 32′ 12″ Kornôg / 48.13413717, -1.53663056 |
| Uhelderioù | kreiz-kêr : 35 m bihanañ 29 m — brasañ 96 m |
| Gorread | 29,55 km² |
| Egineg ||
| kemmañ |
Egineg (Acigné e galleg) a zo ur gumun eus Breizh e kanton Liverieg e departamant Il-ha-Gwilen.
Eginegiz hag Eginegadezed a vez graet eus hec'h annezidi.

## Douaroniezh

* 10 km zo eus Egineg da Roazhon, ar gêr vras er c'hornôg dezhi, e kember ar stêrioù Chevré ha Gwilen hag a ziskouez, peurgetket, he bevenn su gant kumun nes Noal-ar-Gwilen.
* Darempredet e vez Egineg gant hent-houarn Roazhon-Ar Mañs dre harz Noal-Egineg.
* Kumunioù amezek : Saozon-Sevigneg; Torigneg-Fouilharzh; Liverieg; Beuzid-ar-C'hoadoù; Servon; Brec'heg; Noal-ar-Gwilen

## Anv

* A. Marteville et P. Varin (1843) : Parochia de Acigneio.
* Dauzat et Rostaing (1963-1978) : "de Accigneio, war dro 1330; diwar anv den latin *Accinius (> Accius) + lostger -acum".
* J-Y Le Moing (1990) : "Acigniacum, 1030 Ab. Bossard; B.N
* Erwan Vallerie (1995) : "Aciniacum 1030; Acigniacum 1030; de Accigneio 1330'.
* Embannadurioù Flohic : diwar anv-den galian ha roman Accinius pe diwar accinere, "gourizañ", daveiñ d'an div stêr war dro ar gumunn.

## Ardamez

Froger & Pressensé : En erminoù, e dreustell divouedet en gul karget gant teir flourdilizenn en aour.

## Istor
### Kent 1790

J.B Ogée, p. 36 : war ar stêr Gwilen, 2 lev biz-reter Roazhon, e eskopti hag e eil-dileuriadurezh

### XX$^{vet}$ kantved
#### Brezel-bed kentañ

* Mervel a reas 70 gwaz ag ar gumun abalamour d'ar brezel hervez monumant ar re varv, da lâret eo 4,09% ag ar boblañs hervez an niveradeg bet graet e 1911.

#### Eil Brezel-bed

* Mervel a reas seizh den eus ar gumun abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Varzhin.
* Ar monumant.
* Monumant ar re varv e-tal an iliz katolik, luc'hskeudennoù.
* Plakennoù ar re varv (1914-1918 ha 1939-1945) en iliz katolik, luc’hskeudennoù.

## Emdroadur ar boblañs

Niver a annezidi

## Melestradurezh

Roll ar maerioù :
| Mare | Mare | Anv | Strollad | Karg |
| 1919 | ?? | de Tréverret | | - |
| 1971 | 1989 | Michel Simonneaux | | - |
| 1989 | - | Guy Jouhier | PS | Kuzulier-departamant (1998-2011) |
| 2014 | → bremañ | Olivier Dehaese | PS | Ijinour |
| N'eo ket anavezet c'hoazh an holl fedoù. |||||

## Tud

* Alan a Egineg, un aotrou meur a Vreizh, e stourmas ouzh Richarzh, roue Bro Saoz, evit dieubiñ Koñstansia, intañvez Jafrez II, lazhet e 1186, hag ouzh Yann Dizouar goude muntr Arzhur Iañ.
* Pêr a Egineg, mignon da Loeiz a Anjev, e stourmas gantañ a-enep ar Saozhn e Gwiana, e Poatev, ha lec'hioù all. Goude-se ez eas gant e vignon da vrezeliñ e Provañs, Naplez, Sikilia. Goude marv Loeiz er brezel-se, deu-t eo en-dro e-kichen Mari a Vreizh, intañvez Loeiz, en em lakaas da servijout Loeiz II, dug Anjev evit adkemer rouantelezh Naplez. Savet senesal meur a Brovañs, hag anvet "ar marc'heg dizaon ha direbech". Loeiz II a roas dezhañ baronelezhioù Merarques ha Val-Frenetie hag e werzhas dezhañ, evit nebeut, beskontelezh Grimaud-Reilland. Pêr a Egineg a varvas e Vienna, e Daofinelezh, ha douaret eo en iliz Sant-Anton, gant e wreg Elen a Anguien.
* Yann a Egineg, breur Pêr, e oa gant 120 marc'heg brezhon ouzh emgann Nicopolis, e Turkia, e 1396.
* Yann a Egineg, mab-bihan an hini diaraok, marc'heg urzhioù ar roue (1), denjentil kambr ar roue, letanant-jeneral evit Breizh.
* Yann a Egineg, mab an hini diaraok, e oa e Milan e 1521, ha gemeras perzh ouzh emgann Pavia.
* Fañch a Egineg, bet lazhet e-kerzh emgann Monkontour, e bro Poatev, e 1579.
* Yann a Egineg, e vab, n'en eus ganet paotr ebet. E verc'h, Judith a Egineg, a zo bet dimezet da Charlez a Gosse, kont Brissac, marichal c'hall, marc'heg urzhioù ar roue, e letanant-jeneral evit Breizh. Herri IV, roue Frañs, e savas Egineg da varkizelezh e 1609.
(1) : Nac'het eo an dra-se gant Marteville & Varin : urzh ar Spered Santel, urzh ar Roue, a zo bet savet nemet e 1578. Asantiñ a reont gant Urzh Sant-Mikael evit Yann a Egineg.

### Ardamezeg ar familhoù

| d'Acigné, aotrounez al lec'h se | en erminoù, e dreustell divouedet en gul karget gant teir flourdilizenn en aour |
| d'Argentré, aotrounez les Forges | en argant e groaz pavek en glazur |

## Gevelliñ

| Bro | Kêr | Abaoe |
| Alamagn | Wachtendonk | 1980 |
| Roumania | Șeica Mare | 1993 |

## Liammoù diavaez

a vo kavet e Wikimedia Commons.
* Lec'hienn ofisiel ar gumun
* (br) Egineg e Geobreizh

## Levrlennadur

* (fr)Ogée : Dictionnaire historique et géographique de la province de Bretagne; war dro 1780;
* (fr)MM. A. Marteville et P. Varin, warlec'hien Ogée, 1843.
* (fr)Albert Dauzat et Charles Rostaing : Dictionnaire étymologique des noms de lieux de France. Embannadurioù Guénégaud. Paris. 1963.
* (fr)Jean-Yves Le Moing : Les noms de lieux bretons de Haute-Bretagne. Coop Breizh. 1990
* (fr)Embannadurioù Flohic : Le patrimoine des communes d'Ille-et-Vilaine. 2000
* (fr)Erwan Vallerie : Traité de toponymie historique de la Bretagne. (3 volumes). Embannadurioù An Here. 1995.
* (fr)Michel Froger & Michel Pressensé : Armorial des communes des Côtes d'Armor et Ille et Vilaine. 2008.
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Les élections des maires : arrondissement de Rennes, L'Ouest-Éclair, 11 Kerzu 1919, n° 7269.
* ↑ (fr)« Olivier Dehaese a été élu maire de la ville », (Ouest-France, 30 Meurzh 2014.